Tänast keerulist majandusolukorda iseloomustab võlgade nõiaring - kõik on kõigile võlgu. Kuna võlgnetavad summad on sageli märkimisväärselt suured ning nende sissenõudmine ajamahukas ja kulukas, siis isegi kõige edukamad äriühingud võivad end avastada olukorrast, kus neil on tekkinud likviidsusprobleem. Paljudel juhtudel ei ole majanduslikult otstarbekaks palgata vajalike eriteadmistega isikuid, kelle tööülesanneteks oleks võlgade sissenõudmine. Seetõttu antakse võlgade sissenõudmine sageli sellega spetsiaalselt tegelevate äriühingute kätesse või isikule, kellel on nõude omandamise vastu näiteks eriline ärihuvi.